Diari Oficial de la Generalitat Valenciana


Sumari del DOGV 7965, del 25-01-2017 (2016/10142)

Notificació de la sentència dictada en el procediment de guarda i custòdia número 1169/2015.
--------------------------------------------------------------------------------------------

### Dades del document

Número de DOGV
:   7965

Data del DOGV
:   25-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2016/10334


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de guarda i custòdia número 1169/2015. [2016/10669]  
Procediment: família, guarda, custòdia i aliments de fill menor no matrimonial no consensuat 001169/2015.  
De: Míriam Mesa Manzano.  
Procuradora: Desamparados Calatayud Moltó.  
Contra: Willians-Antonio Mulato González.  
Ministeri Fiscal  
Vicenta María Casañ Arandiga, secretària del Jutjat de Primera Instància número 8 de València, faig saber que en el procés d'assumpte civil, seguit en aquest jutjat amb el número 001169/2015 a instàncies de Míriam Mesa Manzano contra Willians-Antonio Mulato González, que prové de guarda, custòdia o aliments de fills menors no matrimonials no consensuats 001169/2015, s'ha dictat la sentència que té la dispositiva com segueix:  
  
«Dispositiva  
Estime la demanda plantejada per Míriam Mesa Manzano, representada per la procuradora dels tribunals, Desamparados Calatayud Moltó i assistida pel lletrat Javier Díaz del Rey, contra Willians-Antonio Mulato González, declarat en rebel·lia atesa la seua incompareixença en aquestes actuacions, i en què ha sigut part el Ministeri Fiscal, sobre guarda, custòdia i aliments de fill menor, i dispose les mesures definitives següents derivades del cessament de la convivència entre les parts:  
  
1. L'atribució de l'exercici exclusiu de la pàtria potestat sobre la filla menor d'edat, [...], a la mare, Míriam Mesa Manzano.  
2. Atribuïsc la guarda i custòdia sobre la filla menor d'edat, [...], a la mare, Míriam Mesa Manzano.  
3. No fixe un sistema de visites paternofilial, sense perjudici que el progenitor rebel, Willians-Antonio Mulato González, puga sol·licitar aquest sistema en el procediment adequat en benefici de la menor.  
4. Willians-Antonio Mulato González contribuirà com a prestació per aliments per a la filla menor i pagarà a la mare, Míriam Mesa Manzano, en el compte bancari que aquesta designe, per mesos anticipats i dins dels cinc primers dies de cada mes, la quantitat mensual de 200 euros, la suma pecuniària de la qual serà anualment actualitzada en relació amb l'índex de preus de consum, juntament amb la meitat de les despeses de caràcter extraordinari de la menor, les necessàries en tot cas i les convenients amb el consentiment de l'altre progenitor o autorització judicial.  
Tot això sense fer una condemna especial a les costes d'aquest procediment.  
I una vegada siga ferma aquesta resolució, remeteu-ne un testimoniatge al registre civil on figure inscrit el matrimoni, perquè l'anoten al marge.  
Aquesta és la meua sentència, que de conformitat amb el que disposen els articles 265 i 266 de la Llei Orgànica del Poder Judicial s'anotarà al llibre corresponent, se'n portarà un testimoniatge a les actuacions originals i es notificarà a les parts, fent-los saber que, contra aquesta sentència, podran interposar en aquest jutjat un recurs d'apel·lació, dins dels 20 dies següents a la notificació amb la constitució prèvia del dipòsit de 50 euros en el compte de dipòsits i consignacions d'aquest jutjat a l'entitat Banco Santander, SA (DA 15a LO 1/2009), que pronuncie, mane i firme.  
Publicació. La sentència anterior ha sigut llegida i publicada pel jutge que la va dictar de forma legal i en el dia de la seua data.»  
  
I perquè valga de notificació de forma legal a Willians-Antonio Mulato González en el Diari Oficial de la Generalitat Valenciana, expedisc aquest edicte.  
  
València, 29 de desembre de 2016.- La lletrada de l'Administració de justícia: Vicenta María Casañ Arandiga.